## SONETO

### O soneto é, xunto co romance, unha das composicións poéticas máis importantes.

Le o seguinte soneto e marca as respostas correctas
Bendito sexa o ano, o mes o día
que te encontrei no medio do camiño
e andabas escollendo a flor do espiño
sen te mancar na espiña que fería;
bendita sexa a hora en que eu prendía
no teu claro mirar de trigo e liño
e o instante en que probei o manseliño
mel da palabra túa de amavía:
bendito sexa o intre e o segundo
en que determinei ser teu amigo
e camiñar contigo polo mundo.
bendito sexa o porto e a cidade
onde embarquei pra navegar contigo
nun navío de amor e de saudade.
Darío Xohán Cabana

1. Este poema é un soneto, composición poética que consta das seguintes estrofas:
   1. Dous cuartetos e dous tercetos
   2. Dúas cuartetas e dúas tercetas
   3. Catro paredados e dous tercetos
   4. Dous serventios e dous tercetos
2. O esquema estrófico deste soneto é o seguinte:
   1. ABBA ABBA CDC EDE
   2. ABBA ABBA CDC CDC
   3. abba abba cdc ede
   4. abba abba cdc cdc
3. O tipo de rima é:
   1. Asonante
   2. Consonante
4. Que tipo de versos contén este soneto?
   1. Hendecasílabos
   2. Dodecasílabos
   3. Alexandrinos
   4. Enneasílabos
5. Sinala o cómputo silábico que se aplicaría no primeiro verso:
   1. Ben – di – to – se – xaoa - no,- o – mes – o – dí - a
   2. Ben – di – to – sexa – oa - no,o – mes – o – dí - a
   3. Ben – di – to – se – xa – o – a - no, - o – mes – o – dí - a
   4. Ben – di – to – se – xa – o – a - no, - o – mes – o – día
6. Que licenza poética se dá no seguinte cómputo silábico: que – teen – con - trei – no - me - dio – do – ca – mi - ño ?
   1. Sinalefa
   2. Diérese
   3. Sinérese
   4. Hiato
7. Ó realizar o cómputo silábico deste soneto, hai que sumar ou restar sílabas?
   1. Non, porque tódolos versos rematan en palabras graves
   2. Si, porque hai dous versos que rematan en palabras agudas
   3. Si, porque hai catro versos que rematan en palabras agudas
   4. Si, porque hai dous versos que rematan en palabras esdrúxulas
8. No poema aparece unha gradación con termos referentes ó paso do tempo; que termos forman esta gradación?
   1. Ano, mes, día, hora, segundo
   2. Flor, espiño, trigo, liño
   3. Claro, instante, palabra, contigo
   4. Década, lustro, ano, trimestre
9. Os primeiros versos de cada estrofa comezan do mesmo xeito: “Bendito sexa o…”. Como se denonima este recurso literario?
   1. Paralelismo
   2. Comparación
   3. Sinalefa
   4. Metáfora
10. Cal é o tema do soneto?
    1. A alegría por ter atopado o amor
    2. A despedida da dúa namorada
    3. O paso do tempo
    4. A beleza da natureza