## ROMANCE DA LAVANDEIRA

### O romance (xunto co soneto, unha das composicións poéticas máis importantes), pode ser lírico ou narrativo.

Le e escoita este romance da literatura popular e sinala as respostas correctas.
Preme na imaxe.

### Romance da lavandeira

Imaxe: PublicDomainPictures. www.pixabay.com
Música: Fuxan os ventos
Era unha noite de lúa
era unha noite clara,
eu pasaba polo río
de volta da muiñada.
Topei unha lavandeira
que lavaba ao par da auga.
Ela lavaba no río
e unha cantiga cantaba
Moza que vés do muíño,
moza que vés pola estrada,
axúdame a retorcer
miña sábana lavada.
¡Santa María te axude
e San Lourenzo te valla!
Desparece a lavandeira
como fumeira espallada
Onde as sábanas tendera
poza de sangue deixara.
Era unha noite de lúa
era unha noite clara.
Para saber máis sobre a figura desta mensaxeira da morte, bótalle unha ollada ó interesante blog de Rafa Quintía: PREME AQUÍ

1. O romance é unha composición poética formada por un número libre de versos que, como no caso deste exemplo, son:
   1. Octosílabos
   2. Heptasílabos
   3. Enneasílabos
   4. Decasílabos
2. Este poema ten o mesmo tipo de rima que é característico dos romances, que consiste en:
   1. Rima asonante nos pares, quedando libres os impares
   2. Rima consonante nos pares, quedando libres os impares
   3. Rima asonante nos impares, quedando libres os pares
   4. Rima consonante nos impares, quedando libres os pares
3. Sinala o que mellor resuma o contido do romance:
   1. Unha noite, ó volver do muíño, atopa una lavandeira no río e, cando lle vai axudar a retorcer a saba, a lavandeira desaparece a queda unha poza de sangue
   2. Unha noite, ó ir cara ó muíño, unha lavandeira canta unha cantiga e, ó chegar ó río, desaparece.
   3. Unha noite, unha lavandeira cae ó río e, cando é rescatada por alguén que volvía do muíño, ve que está chea de sangue.
4. Que recurso literario se dá nos seguintes versos: “Desparece a lavandeira /
   como fumeira espallada”
   1. Comparación
   2. Metáfora
   3. Imaxe
   4. Personificación
5. Que recurso literario se dá nos seguintes versos: “Era unha noite de lúa /
   era unha noite clara”
   1. Paralelismo
   2. Comparación
   3. Personificación
   4. Imaxe
6. Que recurso poético se realiza ó facer o seguinte cómputo silábico: mo-za-que-vés-po-laes-tra-da
   1. Sinalefa
   2. Diérese
   3. Sinérese
   4. Hiato